પોલીસે ગતરોજ ઝડપી પાડેલા વોન્ટેડ આરોપી તનવીર શેખ (જામનગર), તેજસ, રાગેશ, ફિરોઝ બંગડીવાલાને ઝડપી પાડી તેના 3 દિવસના રિમાન્ડ મેળવ્યા છે. પોલીસે આ કેસમાં વધુ તપાસ શરૂ કરી છે. જે છેક મુંબઈ, અમદાવાદ સુધી પહોંચી છે. પોલીસ સૂત્રોના જણાવ્યા પ્રમાણે આ ઈન્ટરનેશનલ કોલ સેન્ટર કૌભાંડ મુખ્ય કોલ સેન્ટરમાં આચરવામાં આવ્યું છે. જેમાં અંદાજિત 35થી 50 કરોડ રૂપિયા સુધીનું કૌભાંડ આચરવામાં આવ્યું હોવાનું હાલ પોલીસ સૂત્રોએ જણાવ્યું છે. જેનો આંકડો હજી પણ ઉંચો જઈ શકે છે.